Lo-Renz-O/malagasy-sentence huggingface dataset:
Tokana, araka ny hevitr’i renel charles10. Ny ntaolo malagasy dia nihevitra fa ny razana no andriamanitra na zanahary ka rehefa niamboho izy ireny dia tsy natao hoe maimbo ny fatiny fa manitra , izany no nahatonga ny hoe andriamanitra raha ny tena teny fototra niavian’ireo teny malagasy ireo anefa no zohiny ny fanakambanan-teny misy ao dia ny hoe andriamanitra dia azo avy amin’ny teny hoe adya ny fahefan’andriamanitra no foto-piavian’ny zavatra rehetra sy ny atman fanahy izay mifandraika amin’ny teny indoneziana manis izay midika hoe manitra. Ny zanahary dia vokatry ny fanakambanana ny teny sanscrit hoe yan andriamanitra, sy ny teny indoneziana hari izay midika hoe masoandro; izany hoe andriamanitra masoandro no dikany. Ny fanakambanana ankoatra ireo dia azo iadian- kevitra ara-tsiantifika tokoa eo amin’ny fitsipiky ny fanakambanan-teny malagasy. 1.1.5.2. Ny fiainana ny fombam-pivavahana tena ahitana ny fiainan’ny olona ny fombam-pivavahana nentim-paharazana ny fotoana ny famorana sy ny famadihana. Saika riba fiampitana avokoa ireo ny voalohany miala amin’ny tontolo maha biby mankany amin’ny tontolo maha olona, ny faharoa kosa dia ny fiampitana amin’ny tontolon’ny razana. 1.1.5.3. Ny fifandraisana amin’ny razana amin’ny alalan’ny vavaka sy joro fangatahan-tso-drano amin’ny razana sy ny andriamanitra ary ny zanahary no tena isehoan’izany. Eo koa ny fanaovana sorona. Ny sorona dia natao ankatoavana an’andriamanitra ho tompon’ny zavatra rehetra 11 araka ny famaritan’i r. P razafintsalama. Hafa kosa ny fijery antrôpôlôjika mahakasika izany ary malalaka kokoa satria ny atao hoe sorona dia zavatra hita maso ka atolotra sy afoy ny mpiara-monina ho an’ny olo-manan-kasina ho fankatoavana azy ho tompo. Fifonana, fisaorana, fangatahana, fanamasinana olona na toerana no anton-kevitra hanaovana azy. Miainga amin’ny zavatra hita maso sy azo tsapain-tànana hatrany izany, na miendrika fandatsahan-drà na sorona velona tsy misy latsa-drà, mety hohanina sy sotroina na koa dorana, mety ho endrika fampijaliam- batana ihany koa ny sorona
Fanabeazana sy fampianarana anisan’ny sehatra iray manan-danja eo amin’ny fiainam-bahoaka ny lafiny fanabeazana ary nomen’nygazety lakroan’i madagasikaralanja manokana ihany koa. Miara-dalana hatrany ny fampianarana sy ny fanabeazana, ka izany no nahatonga azy natambatra ho lohahevitra iray. Maro ny lahatsoratra entin’ny gazety lakroan’i madagasikaraho an’ny mpamaky raha mahakasika ity lohahevitra iray ity. Anisan’izany ohatra ny momba ny teny enti-mampianatra, izay mametraka olana ho an’ny mpanabe noho ny fisian’ny fanavaozana tamin’ny repôblika faharoa. Mihazakazaka mampiditra ny zanany any amin’ireo sekoly miteny frantsay école d’expréssion française ny manan-katao. Ireo sahirana ara-pivelomana sisa no mandefa ny zanany any amin’ny sekolim-panjakana, izayfiteny malagasy ny teny enti-mampianatra. Mitondra fanazavana mikasika izany nygazety lakroan’i madagasikara na inona na inona anefa ny teny enti-mampianatra, raha tsy misy fanavaozana ny vontoatim-pahalalana dia ho zava-poana ihany ny ezaka atao. Nomelohina ho fototry ny tsy fahombiazana ny fanagasiana tamin’ny repôblika faharoa. Tsy ny fanagasiana anefa no ratsy fa ny fomba nentina nanatontosana izany tamin’ny fomba maimaika sy noho ny tsy fahampian’ny fikarohana matotra. Mahagaga fa na ireo namolavola ny
Amin’ilay angano mitondra ny lohateny hoe ikotofetsy sy imahakà 29. Vereza faty aho, raha mba nandia izay sahanao ireto tongotro ireto!13 ao amin’ny 26 ompa ny hoe daba loaka ny anabavin’ialahy. Io teny io dia entina anesoana ilay olona itenenana ka ilazana aminy fa tsy misy dikany ny anabaviny. Ampitahaina amin’ny daba loaka eto ilay vehivavy; ny daba dia zavatra vita amin’ny vy natao ho fasian-javatra rano, menaka ; rehefa loaka ny daba dia miova endrika ary tsy afaka ampiasaina sahala ny teo taloha intsony. Ny vehivavy tsy madio no atao toy izany. Ny fahalalahana sy fiovana endrika no toetra itovizany amin’ilay vehivavy amin’ny daba loaka ka mahatonga ny fampitahana azy roa. Natao izany mba hanehoana ny faharatsiany sy hanasoketana ilay olona tenenina. Ny anabavin’ilay olona itenenana no haratsina sy ambaniana toy izany satria io no olona akaiky ny fony sy olom-padiny ka mahasorena ilay olona itenenana ny fanevatevana azy eo imasony. Tokony ho ompa tsy faseho masoandro io satria zavatra mamoa fady no ambara ao anatin’io ompa io. Noho izy mampiasa teny an-kolaka, izany hoe nomena endrika hafa ny zavatra nambara, dia lasa mihaja ny fomba filaza ilay teny ka azo ampiasaina ao anaty asa soratra izy.
Au niveau de la prise de décision, l’ong lalana organise une réunion de coordination chaque mois. Cette réunion a pour but d’étudier l’avancement des activités du projet et de la gestion, ceci afin de planifier et d’organiser les activités à venir. Les intervenants dans une réunion de coordination sont les membres du comité de gestion du programme tels que le superviseur du projet, le chef de projet, l’adjoint chef de projet et l’expert technique.
Ny fampitahana hita taratra eto amin’ity ohatra ity dia fampifanetrahana fitafiana roa samy hafa ny pataloha nentin’ny vahiny sy ny salak’andrianampoinimerina. Ny tsy fitoviany eo amin’ny endrika ivelany no asongadina amin’izany. Ny andaniny madio sy mafana ary mahafaka henatra fa ny ankilany kosa, tsy manome hafanana no sady tsy dia madio loatra.
Ny hasimpeo tsotra no ezahina haiditra amin’ny fifamaliam-peo satria mitovy amin’ny vokatry ny fifamaliam-peo eo amin’ny hasimpeo tsotra ny vokatry ny fifamaliam-peo eo amin’ny zanapeo sosona. Heverina ho hasimpeo tsotra ny hasimpeo mikatona tapany, ny zanapeo sosona ary ny renifeo kentsona tapany. Aseho amin’ny fafana manaraka izao ny fifamaliam-peo eo amin’ny teny maanjan, indonezianina, swahili ary malagasy. Ao amin’io fafana io, ny laharana i, ii, iii dia manondro ny fifamaliann’ny feon-teny eo amin’ny teny malagasy sy ny teny milahatra aminy. Azo atao araka izany ny mampitaha ny fifamalian’ny teny malagasy amin’iray amin’ireo teny ireo sy ny fifamalian’ny teny malagasy amin’ny teny iray hafa eo amin’ny lafiny feon-teny.
Ny fitrandrahana volamena raha vao miresaka hoe firavahana dia any amin ilay faritra be volamena izay ny sain ny maro. Or fin 24 carat ny volamena any amin ny faritr i bongolava. Bemangoraka20 no toerana be volamena indrindra ao amin ny kaominin i firavahana, 20km miala avy eo firavahana no misy azy. Maro ireo mpitrandraka volamena ao bemangoraka satria mahatratra 20000 no isany araka ny antontanisa teo anivon ny kaominina. Ny mponina ao amin ny kaominin i firavahana no maro noho ireo mpifindra monina avy any amin ny faritra. Saiky hita ao bemangoraka mantsy ireo mponina avy amin ny faritra maro hafa eto amin ny nosy. Ohatra, ny avy any mananjary, toamasina, antsiranana, toliara, dabolava, miandrivazo, miarinarivo, antanifotsy taterin-dralaiarivony riana malala izany ao amin ny bokiny 21 manana ny tantarany manokana ny fahavakisan ny volamena tao bemangoraka- firavahana. Ny taona 2009 sy 2010 indrindra no tena nampivoaka ny volamena tany an-toerana, izay nifamatotra tamin ny tantaram-pirenena. Ny zava-misy tamin izany dia niala teo amin ny fitondrana andriamatoa ravalomanana marc. Voaroba nandritra ny tolom-bahoaka ireo orinasa magro rehetra teto amin ny nosy. Nifanindran-dàlana tamin izany koa ny nahavaky ny volamena tao bemangoraka ka niantsoan ny mpitrandraka azy hoe magro ankehitriny.
Ex 1- kapiteny inona no atao rehefa tonga vahiny ? Traduction libre qu’est ce qu’on fait quand on a des visiteurs ? Mpilalao ny an’ny vazaha mifanerasera mifandom-bera fa ny antsika gasy ny akoho no azera eia ! Eia ! Pour les vazaha l’étranger français , se communiquer, trinquer les verres se touchent , pour les malgaches, on tue les poulets.
Rajaona siméon, in hiratra n 5, 1987, page 14 de par leur fonction, ou plutot de par leur fonctionnement, les figures de style sont les idées elles-mêmes manifestées dans leurs expression, dans leur formulation stylistique ; et la forme engénéral et le style ne sont que les idées et les sentiments eux-mêmes en tant qu’ils sont exprimés
Lahatsoratra 2 ny toe-tsaina malagasy ankehitriny izay isan’ny mampandroso ny vazaha dia izao kirina fa tsy mba mora kivy. Na inona mafy na inona sarotra, tsy maintsy ilofosany, na firy taona na firy taona hahavitany izany. Hevero ange ny fiaramanidina firy taona no nikarohan’ny vazaha hitety habakabaka? Hatrizay tsy tambo isaina ny vola lany sy ny olona maty tamin’ny fanandramana azy, ary mandrake izao mbola firy no maty amin’ny loza ateraky ny fiaramanidina? Kanefa, moa kivy na resy ny vazaha? Sanatria izany? Vao mainka aza niezahany ny fanamboarana karazany hafa tsara kokoa, dia ny sambodanitra miampita eny amin’ny volana. Tamin’izany, firy koa no efa maty sy tsy nahomby, kanefa tsy kivy ry zareo fa vao mainka aza nifofotra manatratra ny lavitra kokoa. Kiry toy izany no ilaintsika indrindra ankehitriny. Matetika mba misikina ihany isika amin’ny voalohany, ka mivonona handresy ny sarotra, nefa nony mikatroka kelikely ka tojo ny mafy, dia tsy mikiry intsony fa ketraka sady kivy. Na any am-pianarana aza, dia hita izany toetra mora kivy izany, satria raha sendra ny fanontaniana misy olana bebe, dia tsy misy firy intsony ny mikatroka hatramin’ny farany fa mitanaka sy mihaotra loha fotsiny. Toy izany no fanaon’ny olona maro raha mizotra ho azy ny
Amin’ ny ankapobeny dia tsy misy rima io tononkalo io. Misy andalana vitsivitsy anefa ahitana ady rima ihany. Tsapa araka izany fa tsy voagejan’ny rima ny eja rehefa manoratra tononkalo. Aminy dia ny vontoatin’ ny resaka tiany hambara no zava-dehibe ka na mety miady rima ilay teny na tsia dia efa soratany. Ahitana soritra rima anatiny koa anefa io tononkalo eo ambony io manaporofo izany ireo teny misy tsipika eo ambaniny. Toy ity manaraka ity eny, ho anao aho ianao ilay nofisiko an’efitra mangina ka ilay sarinao tsy misaraka amiko fa sarin’ olon-tiana hitantsika eto izao fa ny andalana roa amin’ny andalana dimy ihany no miady rima. Izany anefa tsy milaza fa tsy nanisy rima ny tononkalony rehetra ny eja. Maro an’isa aza ny tononkalony misy rima raha ampitahaina amin’ireo tsy miady rima satria no kanto ny katsahiny. Ny amin’ny rima nampiasain’ ny eja no hodinihina eto ambany.
Hahafehy ny fanadihadiana lahatsoratra. Mifantoka amin ny famantarana ny karazan- dahateny arak i adam sy i maingueneau izany aloha ny asa atao mandritra ny fanakaran-kevitra amin ny fanadihadiana ka rehefa fantatra ireo vao afaka miroso amin ny fandrindrana ny hevitra amin ny alalan ny fampiharana ny teorian i charolles izay ilaina kokoa eo amin ny fandrindrana ny asa.
Azo ampiasaina avy hatrany ireo vokatra azo tamin’ny tombana natao teny ifotony mikasika ny vakoka sy ny fanandratana azy. Ilaina kosa anefa ny mampifandrindra ny tetika rehetra amin’ny endrika sy ny zava-misy ara-piarahamonina eny ifotony. Hevitra iray mampahomby ny tetik’asa mahasahana ny vahoaka sy ny mikasika azy ireo ny fampandraisana anjara azy ireo amin’ny ny fanapahan-kevitra rehetra sy ny fitantanana ifotony. Efa hetsika iray lehibe mampandray anjara ny eny ifotony ny nampiharana ny marp tamin’ny fitsirihana ireo vakoka ao mahamasina natomboka tamin’ity
Araka ireo dia hita fa sarintsarim-pahaleovantena ihany no nisy teto satria ny mpitondra no malagasy fa ny andraikitra fototra dia mbola ahitana frantsay avokoa. Toa mpitari-bato vilam-bava no hita teo amin’ny mpitondra. Araka izany, raha teo amin’ny politika no resahina dia hita rafi-pitantanana nolovana tamin’ny mpanjanaka76 izany tsy fahombiazan’ny fitondrana izany no nitarika ny fijoroan’ny akfm antoko kongresy ny fahaleovantenan’i mdagasikara izay nanohitra ny psd. Ny mpitandrina andriamanjato richard no nitarika ity antoko ity ka ny tanjony dia ny fahaleovantena madio mangarangarana77. Ny akfm dia nirona ihany koa tamin’ny sosialisma izay mikendry ny fahafaham-bahoaka sy ny fahefam-bahoaka; ny handraisan’ny fanjakana an-tanana ny fitaovam-pamokarana ary farany dia ny hahalaika ny fampianarana. Fa tsy ny antoko akfm ihany no nitsangana hanohitra ny zava- nisy fa anisan’ ireny koa ny mpitondra fivavahana ka nampitandrina ny fanjakana. Toy izany raha fintinina ny endri-pitondrana tamin’ny repoblika voalohany, izay azo adika hoe fanjanahan-tany amin’ny endriny vaovao.
Azo atao, ohatra, ny manao ny fiompiana akoho gasy ao anaty tanimboly mifefy sy malalaka ka ireto avy ny tombontsoa mety ho azo amin’izany tsy gaboraraka be loatra ny fiompiana ka hihena ny olana eo amin’ny fiarahamonina amin’ny fanimban’ny akoho ny volin’ny olona mety hihena ihany koa ny halatra akoho satria mora atao ny fanaraha-maso azy ireo mahazo zezika avy amin’ny tain’akoho eo ny tanimboly.
Famaritana ny anarana amin’ny teny malagasy sy ny teny indonezianina no noezahinay nasongadina tato amin’ity asa ity. Tsy afaka niroso avy hatrany tamin’ny asa fototra anefa izahay raha tsy nanoritsoritra mialoha ny mahakasika ny anarana. Ezaka nataonay tamin’izany ny namantatra ny karazany sy ny fiforonany ary indrindra indrindra ny fampiasana azy. Noezahinay nampitahaina ireo karazan-teny afaka mamaritra ny anarana amin’ny teny malagasy sy amin’ny teny indonezianina ary ny fomba fampiasana azy. Ato amin’ny fizaràna farany no namintinana ny vokatry ny fikarohana. Fototry ny asa fampitahana ny famaritana ny anarana izay hita tao amin’ny fizaràna voalohany, ka ny fomba famaritana azy no tena nodinihana. Voaporofo teo amin’ny fampitahana natao fa tsy afaka mamaritra ny anarana ny mpanampy amin’ny teny indonezianina raha toa ka mety ny amin’ny teny malagasy. Araka ny efa fantatra manko, ny mpanampy dia afaka mamaritra sokajin-teny telo eo amin’ny teny roa tonta matoanteny, mpamari-toetra, ary anarana. Amin’ny ankapobeny, ny ankamaroan’ireo mpamaritra dia saika mitovitovy ny fomba fampiasana azy eo amin’ny teny roa tonta, fa indrindra ny toerana ahitana azy. Manakaiky ny anarana faritany hatrany ny mpandrohy sy ny mpanoritra. Marihina anefa fa ny mpanoritra anaran-drery ihany no tena misongadina amin’ny teny indonezianina fa ny mpanoritra anarana iombonana kosa dia tsy misy fa ny teny avy amin’ny sokajin-teny hafa no mety hita mandray ny toerany. Raha ny mahakasika ny mpandrohy indray, misy ihany ny tranga somary maningana raha ny eo amin’ny teny malagasy manokana no ifotorana sy halalininina. Azo atao dia azo atao manko ny manolo mpanoritra ilay ny mpandrohy izay rehefa hanondro anaran’olona mazava tsara amin’ny teny malagasy. Ao aorian’ny anarana milaza fananana ny anarana manondro ny tompony, izay mamaritra ny teny volalohany. Ampidirin’ny tsirin-teny mandrakariva ny anarana faharoa fa tsy milaza izany kosa ny fampiassana azy amin’ny teny indonezianina. Mazàna, ny mpisolo tompony, ny mpanondro, ny mpamari-toetra ary ny mpamaritra isa dia mipetraka eo aorian’ny teny faritany. Saingy indraindray anefa dia mety mipetraka eo alohan’ny teny faritany ihany ny mpamaritra isa rehefa milaza karazana toy ny fanondroana vondron’olona lahy, vavy , mari-drefy zehy, halava, hakiho, metatra , fotoana andro, volana, taona ary ny fitanisana zavatra maromaro. Raha tsorina ny fandalinana izay natao mahakasika ny mpamaritra isa dia izao no azo tsoahina toerana roa
Tsapa fa sarotra amin’ny mpianatra ny manakatra hevitra miainga amin’ny seha-piainana izay tsy iainany ; matetika mantsy dia ny tahirin-kevitra tranainy hatrany no ampiasain’ny mpampianatra hoenti-manatontosa ny fampianarana. Koa ilaina ny tahirin-kevitra voasoritry ny fandaharam-pianarana saingy tsy eo amin’ny fitarihan-desona no ampiasana azy fa any amin’ny fandalinana. Ohatra tsoahy amin’ity tenin’i emilson daniel andriamalala ity ny antsoina hoe fandrosoana ny fandrosoana dia fitatr’izay heverin’ny olona ho izao tontolo izao ao anatin’izany dia taomina ny mpianatra hamoaka ny hevitra ambadika fonosin’ny fehezanteny eo anoloany. Nihisatra ny fitarihan-desona, satria sarotra tamin’ny mpianatra ny nandinika ny seha-pitenenana nofantenana, izay miompana amin’ny fikirakirana boky. Noho io fahasarotan’ny fanakaran-kevitra io dia tian’ny mpianatra kokoa raha omena azy fotsiny ny lesona, fa tsy atsangana avy amin’ny fifampiresahana eo aminy sy ny mpampianatra30. Heverina fa mifameno amin’izany ny endri-tserasera tian’ny mpianatra hibahan-toerana mandritra ny fampianarana, satria tian’ny mpianatra kokoa ny fampianarana manome vahana ny an-tsoratra raha mitaha amin’ny am-bava31. Handeha haseho amin’ny kisary manaraka eto ny antontanisa momba izany. Kisary 2 maneho ny tahan’ny safidin’ny mpianatra manoloana ny andriky ny fampitam-pahalalana sy ny endri-tserasera tiany
Fa nony midona ilay andro mahory, mateti ka ireny no tsy mba matory ! 296 ny fingadona ralila miverina inefatra no manasongadina ny fifamadihan’ny fahoriana sy ny fifaliana eo amin’ny fiainana. Izany hoe, tsy marin-drano ny sarin’ny fiainana fa miovaova, arakaraka ny fisehon’ny toe-javatra eo aminy.
Ny fanatontoloana mampisokatra ny sainy amin’ny tontolo misy azy ny fitaovana isan- karazany entin’ny fanatontoloana. Ny valin’ny rijam-panontaniana nataonay tamin’ny mpianatra tao amin’ny ltpa dia naneho fa mikirakira ny aterineto izy mba hikaroham-pahalalana. Manamora ny fanatontosan’ny mpianatra ny asany araka izany ny tekinôlôjia ary mahatonga azy kokoa hahaleotena amin’ny fianarany. Misy lafy ratsiny koa izy ireny. Lasa kamo manoratra ny mpianatra. Nisongadina izany nandritra ny fitsarana ny teny famaranana nataon’ny mpianatra tamin’ny fanadihadiana lahatsoratra. Fehezanteny roa na telo no andrafetan’ny mpianatra izany. Tsikaritra koa ny fampiasana fanafohezanteny toy ny amin’ny ; vokatry fahazarana amin’ny fomba fanoratra rehefa mandefa soratra maro sosona izany.
Tsiahivina fa ny haitsikera multirationalité izay ampiasaina eto dia mandinika sy manadihady ny fifamahofahoan’ny zava-misy, mifototra amin’ireo mpandray anjara. Izany hoe samy manana ny fifandraisany, ny paika adiny, ny mahaliana azy, ny zavatra ifotorany, ny tombotsoany, ny vondron’olona isanisany. Azo heverina araka izany fa samy manana tanjona ny tsirairay ao anatin’ny orinasa ka ambadiky ny fihavanana sy ny fifampitokisana ary ny fifampitsimbinana voalaza fa iainana ao dia tsy takona afenina ny fitsinjovana sy ny fikatsahana ny tombotsoa iraisana. Manamarina izany ny ohabolana hoe izay iray vatsy iray aina .
Ny fifandraisana amin’ny ray aman-dreny amin’ny maha olombelona, dia ilaina mandritra ny fiainana ity fifandraisana ity. Mandritra izany, dia mahatsiaro tena ho voaro ny zaza. Fifandraisana ahitana rafitra antanan-tohatra no misy eto. Ny ray aman-dreny, dia manana adidy hikolokolo sy hamelona, ary hanara-maso ny zanany. Ny adolescent dia sady tsy zaza intsony no tsy mbola olon-dehibe, hany ka voamariky ny conflits, confrontations ny fifandraisana. Miankina amin’ny sokajina ray aman-dreny ny fahafahana mihoatra ny sakana, na tsia. Azo sokajiana efatra ny ray aman-dreny ray aman-dreny tsy refesi-mandidy, ray aman-dreny malefaka loatra, ray aman- dreny tsy mivaky loha, ary ray aman-dreny sady hentitra no mifandray am-po amin’ny zanany66. Tato ho ato, dia ity farany ity no ahitan’ny adolescent fahombiazana amin’ny fianarana sy ny fahamatorana ara-piarahamonina67. Ny fifandraisana amin’ny namana amin’ny adolescence no tena mivelatra ny fifankatiavana eo amin’ny olona68. Amin’io fotoana io, tena manan-danja ny fampisehoana ampahibemaso hoe manana namana. Tovolahy iray sy tovovavy iray no mifandray amin’ny fomba manokana sy lalina69. Misy ihany koa anefa ny namana mitovy amin’ny tena hizarana ny manahirana, ny fiontanam-po, ary ny fihetseham-po. Misy dingana telo lehibe amin’ny fisakaizana 11-13 taona voamariky ny asa iombonana fa tsy mifototra amin’ny tena fotsiny 14-16 taona mihamafy orina ny fifandraisana lalina sy ny fifampitokisana, hany ka sahy mizara tsiambaratelo ny adolescents
Ny oharina dia ny elanelam-panahy sy ny mpifanandrina, ny anoharana dia ireo tendrombohitra faran’ny avo teto madagasikara ary mpanjaka nalaza indrindra. Raha ho an’ny tendrombohitra dia avo ireo nanoharany ny mpifanandrina saingy izy no ilay avo eo afovoany. Ny anjara toerana afoavoany dia talaky maso. Raha samy mpanjaka indray kosa dia ilay malaza indrindra na tamin’ny fahendrena na tamin’ny fahaiza-mitantana fanjakana no noraisiny. Te hilaza ihany koa izany eto ny elanelam-panahy fa tsy ambakan’ny mpifanandrina. Tsy maintsy mampiseho izay hery izay ny elanelam-panahy mba hahafahany mametraka ny tenany amin’ny toerana tokony hisy azy satria raha noraisiny ho mpanelanelana izy dia heverina fa manana ny traikefa eo amin’io sehatra io.
Ato amin’ny fizarana voalohany dia ijerena ny fampianarana tekinikan’ny fambolena ary ny fiompiana amin’ny ankapobeny. Ny lisea tekinikan’ny fambolena ary ny fiompiana ambinda no nanaovana ny fanadihadiana. Taterina ato ny momba izany lisea izany. Hita ato amin’ity fizarana ity ny tantaran’ny fampianarana tekinikan’ny fambolena ary ny fiompiana eto madagasikara, ny sampam-piofanana misy ao, ny tanjona amin’ny fampianarana tekinika ary ny mahasamy hafa ny lisea ankapobeny sy ny lisea tekinika. Hita tato ihany koa ny momba ny sekoly. Voalaza fa manana foto- drafitrasa sy ampy fitaovana ny ltpa ambinda. Manana ny fitsipi-pifehezany koa. Ampy ny mpampianatra sy mpandraharaha ao. Maro ny mpianatra ao ary tsy avy ao an- toerana ihany, fa misy ny mpiavy. Ny taona faharoa eny amin’ny ltpa ambinda no nanompanana ny fanadihadiana. Ny fizarana faharoa haroso manaraka eto dia hanomezana ny zava-misy manodidina ny firotsahana an-tsehatra teny.
Tandindona ny hevitra raketiny loharano ritra ny loharano dia isan’ny miantoka ny fahavelomana sady tandindona anehoana izany. Koa raha misy mivadika amin’ireo mpivadi-dra dia ozonina ho faty, ho lany tamingana. Basy tokana ny basy dia fitaovam-piadiana mahafaty anatin’ny fotoana fohy. Koa ny olona mivadika amin’ny dina natao dia ozonina mba ho fatim-basy tokana. Ny sahafa ny sahafa dia isan’ny kojakoja fampiasa andavanandro ahafaha- mampivondrona zavatra maromaro. Ampiasaina izy eto mba ho tandindona anehoana fampiraisana, fihavanana ateraky ny fati-dra. Lefona mantsim-body ny lefona koa dia fitaovam-piadiana mahafaty. Koa ny olona mivadika amin’ny dina natao dia ozonina mba ho fatin-defona. Fafana n 13 ny mpiadina, ny fati-dra sy ny dikany ohatra3 mikasika ny fomba fidiovana ny ala faditra raha misy loza atahorana hanjo dia anaovana faditra mba hisakanana izany. Izany no atao hoe manala faditra ; ary ny zavatra atao faditra amin izany dia mazàna ny zavatra mitovitovy endrika na mifandraidraika amin ny anaran ny loza tiana hosorohina. Ireto no zavatra sasany fanao faditra
Fitaovana ahafahana mifandray amin’ny hafa ny télèphone. Vokatry ny firoboroboan’ny fikarohana ara-teknôlôjia izy. Ny ankamaroan’ny malagasy dia efa mampiasa azy io avokoa indrindra ny any an-tanàn-dehibe. Efa misy voambolana nandikana azy amin’ny teny malagasy, dia ny hoe finday, saingy tsy mahavantana ny maro ny manonona izany. Izany koa no antony tsy nanovan’ny mpanoratra azy aty anaty asa sorany, mba ho fiombonana amin’ny fiarahamonina. Toy izany koa ny ordinateur hita amin’ny tononkalo voalaza eo ambony fitaovana ampiasain’ny ankamaroan’ny olona eo amin’ny sehatry ny asa sy ny fianarana ny ordinateur. Vokatry ny firoborobon’ny teknôlôjia koa no nahatongavany teto madagasikara. Samy entana nohafarana avy any ivelany ireo, fa tsy vita eto an- toerana. Efa misy voambolana nandikana azy, dia ny hoe solosaina, saingy toa tsy dia mahavantana ny olona izany. Nohafohezin’ny mpanoratra hoe ordi izy eto mba hiady rima ny tononkalony, sady izany koa no mahavantana ny maro. Ny friperie, eo amin’ny tononkalo voalaza eo ambony ilazana ireo entana efa niasa avy any ivelany ny friperie. Tafiditra amin’izany ny fitafiana. Ambaran’ny mpanoratra, fa efa morabe izany, ka efa mba mitafy tsara avokoa ny ankamaroan’ny olona. Nanehoan’ny mpanoratra ireo fandrosoana sy fivoarana misy eto amin’ny firenena nandritra izay dimam-polo taona nahazoana ny fahaleovantena izay ireo voambolana ireo. Eo koa ny hoe virus ilazana karazana mikrôba mitondra aretina maro samihafa ny virus. Ampiasaina koa io teny io any amin’ny sehatry ny fitaovana vaovao toy ny ordinateur. Hita izany ao amin’ny tononkalo hoe mila baiko226 nitondra miaramila hiaro sy hiambina fa tsy hoe hijery taratra sao ny fifidianana ataontsika an-tsirambina ka izy atao fitaratra dia enga anie hilamina fa tsy ho lalana mibanaka hanampy virus hamolavola olona ho lasana mpanjanaka